CELEX: 32010R1076
Language: lv
Date: 2010-11-22 00:00:00
Title: Komisijas Regula (ES) Nr. 1076/2010 ( 2010. gada 22. novembris ) par atsevišķu preču klasifikāciju kombinētajā nomenklatūrā

24.11.2010   
            
            
               LV
            
            
               Eiropas Savienības Oficiālais Vēstnesis
            
            
               L 308/3
            
         KOMISIJAS REGULA (ES) Nr. 1076/2010
   (2010. gada 22. novembris)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jāpieņem pasākumi attiecībā uz šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Lai piemērotu tarifus vai citus pasākumus, kas saistīti ar preču tirdzniecību, šie noteikumi attiecas arī uz jebkuru citu nomenklatūru, kura pilnībā vai daļēji balstās uz to vai pievieno tai kādas papildu apakšnodaļas un ir izveidota ar īpašiem Savienības noteikumiem.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē saskaņā ar KN kodu, kas norādīts minētās tabulas 2. ailē, atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi paredzēt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, šīs izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. ailē, kombinētajā nomenklatūrā klasificē ar KN kodu, kas norādīts tabulas 2. ailē.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 22. novembrī
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Izstrādājums (tā saucamais “parasta režīma induktors” – common mode choke), kura izmēri ir aptuveni 3 × 3 × 2 cm (ieskaitot pamatplati) un kas sastāv no diviem izolētu vara vadu tinumiem uz riņķveida ferīta serdes, ar tinumu attiecību 1:1.
                  Diferenciālā režīma strāva (signāls), plūstot caur tinumiem pretējos virzienos, rada vienāda stipruma un pretēji vērstus magnētiskos laukus, kas dzēš viens otru. Tā rezultātā izstrādājums rada nulles pilno pretestību diferenciālā režīma strāvai, kas plūst caur izstrādājumu bez izmaiņām.
                  Parastā režīma strāva (traucējumi), kas vienā virzienā plūst caur tinumiem, rada vienāda stipruma safāzētus magnētiskos laukus, kas viens otru papildina. Tā rezultātā izstrādājums rada lielu pilno pretestību, vājinot parastā režīma strāvu.
               
               
                  8504 50 95
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu un KN kodu 8504, 8504 50 un 8504 50 95 aprakstu.
                  Izslēgta iespēja izstrādājumu klasificēt apakšpozīcijā 8504 31 kā transformatoru, jo, lai gan izstrādājumam ir transformatora konstrukcija, tas nevar pārveidot vienu maiņstrāvu citā maiņstrāvā. Tas tikai vada maiņstrāvas attiecībā 1:1 (sk. arī Harmonizētās sistēmas skaidrojumus par pozīciju 8504).
                  Ņemot vērā tā funkcijas, izstrādājums ir apakšpozīcijas 8504 50 induktors, jo tas tiek izmantots, lai ierobežotu vai novērstu parastā režīma strāvas plūsmu (traucējumus), atstājot nemainītu diferenciālā režīma strāvu (signālu).
                  Tāpēc izstrādājums klasificējams ar KN kodu 8504 50 95 kā induktors.